**Εγγραφές Α΄ Δημοτικού**

Αγαπητοί γονείς και κηδεμόνες

Σύμφωνα με την Φ.6/24732/Δ1/6-3-2025 Εγκύκλιο του Υπουργείου Παιδείας, Θρησκευμάτων και Αθλητισμού, για το **σχολικό έτος 2025-2026**, οι αιτήσεις εγγραφής των μαθητών/τριών που φοιτούν για πρώτη φορά στην Α΄ τάξη του δημοτικού σχολείου θα πραγματοποιηθούν **από 7 έως 26 Μαρτίου 2025,**για παιδιά που **γεννήθηκαν**

**από 1-1-2019 έως και 31-12-2019**.

**Υπάρχει δυνατότητα καταχώρισης αιτήματος εγγραφής ηλεκτρονικά μέσω gov.gr ή δια ζώσης στο Δημοτικό Σχολείο κατόπιν ραντεβού.**

**Οδηγίες**

Ηλεκτρονικές εγγραφές μαθητών/τριών Α΄ δημοτικού

1. Οι εγγραφές πραγματοποιούνται ηλεκτρονικά μέσω της **Ενιαίας Ψηφιακής Πύλης της Δημόσιας Διοίκησης (gov.gr) στην ειδική ψηφιακή πλατφόρμα «Εγγραφή στην Πρώτη Δημοτικού»** στη διεύθυνση

 [**https://adimotikou.eservices.minedu.gov.gr**](https://adimotikou.eservices.minedu.gov.gr/)**,** με υποβολή ηλεκτρονικής αίτησης εγγραφής, την οποία υποβάλλει ένας εκ των δύο γονέων/κηδεμόνων/ εχόντων την επιμέλεια των μαθητών/τριών με την ακόλουθη διαδικασία:

α) Από την 7η έως την 26η Μαρτίου οι γονείς/κηδεμόνες/έχοντες-ουσες την επιμέλεια υποβάλλουν ηλεκτρονικά αίτηση – υπεύθυνη δήλωση εγγραφής μέσω της Ενιαίας Ψηφιακής Πύλης της Δημόσιας Διοίκησης (gov.gr), και συγκεκριμένα της ηλεκτρονικής πλατφόρμας **«Εγγραφή στην Πρώτη Δημοτικού»,** προκειμένου να εγγραφεί ο/η μαθητής/τρια στο δημοτικό σχολείο που έχει κατανεμηθεί, σύμφωνα με τα όρια της σχολικής περιφέρειας. Σε περίπτωση που η διεύθυνση κατοικίας, βάσει της οποίας πραγματοποιήθηκε η κατανομή, έχει μεταβληθεί, ο/η αιτών/αιτούσα καλείται να μεταβεί εντός της προθεσμίας εγγραφών στο Νηπιαγωγείο φοίτησης για επικαιροποίηση των σχετικών στοιχείων. Σε περίπτωση μη κατανομής, ιδίως, εξαιτίας μη καταχώρισης της διεύθυνσης κατοικίας του/της μαθητή/τριας κατά την εγγραφή στο Νηπιαγωγείο, ο/η αιτών/αιτούσα συμπληρώνει τα απαιτούμενα στοιχεία και αναρτά έγγραφο (λογαριασμό Δημοσίων Επιχειρήσεων και Οργανισμών (Δ.Ε.Κ.Ο.), μισθωτήριο συμβόλαιο ή άλλο πρόσφατο δημόσιο έγγραφο) από το οποίο να προκύπτει ρητά η διεύθυνση κατοικίας.

β) Μετά την ολοκλήρωση των περιγραφόμενων στην ανωτέρω περίπτωση, ο/η αιτών/αιτούσα δύναται να αναρτά: α) το ατομικό δελτίο υγείας μαθητή/τριας, β) το βιβλιάριο υγείας ή άλλο στοιχείο από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών και γ) τυχόν γνωμάτευση από Κέντρο Διεπιστημονικής Αξιολόγησης, Συμβουλευτικής & Υποστήριξης (ΚΕ.Δ.Α.Σ.Υ.) ή δημόσιο ιατροπαιδαγωγικό κέντρο ή άλλη αρμόδια προς τούτο δημόσια υπηρεσία.

γ) Ο/Η αιτών/αιτούσα, εφόσον δεν αναρτήσει τα περιγραφόμενα στην περίπτωση β δικαιολογητικά, καλείται να τα προσκομίσει στο δημοτικό σχολείο κατανομής εντός της προθεσμίας εγγραφών.

1. **Η σχολική μονάδα που θα φοιτήσουν οι μαθητές/τριες προσδιορίζεται από την ηλεκτρονική εφαρμογή** «GIS- based “Χωροταξικό”» **με βάση τη διεύθυνση κατοικίας** που έχει δηλωθεί και επικαιροποιηθεί στο Νηπιαγωγείο φοίτησης. Σε περίπτωση που έχει γίνει χωροταξική ανάθεση σύμφωνα με το προηγούμενο εδάφιο, δεν υπάρχει δικαίωμα επιλογής διαφορετικού σχολείου. Εξαιρετικά, αιτήσεις εγγραφής δύναται να υποβάλει ηλεκτρονικά ένας εκ των δύο γονέων/κηδεμόνων/εχόντων την επιμέλεια των μαθητών/τριων που διαμένουν εκτός σχολικής περιφέρειας, από αυτήν στην οποία έχουν χωροταξικά κατανεμηθεί, εφόσον στη σχολική μονάδα φοιτούν ήδη αδέλφια του/της προς εγγραφή μαθητή/τριας.
2. Ο ένας εκ των δύο γονέων/κηδεμόνων/εχόντων την επιμέλεια υποβάλλει ηλεκτρονικά την αίτησή του, ορίζοντας ποιο/ποια εκ των τέκνων του θα φοιτήσει/ουν στην πρώτη τάξη του δημοτικού σχολείου, ενώ **επιβεβαιώνει ότι το/τα τελευταίο/α δεν είναι εγγεγραμμένο/α σε άλλη σχολική μονάδα**.
3. Ο γονέας/κηδεμόνας/έχων την επιμέλεια επιλέγει εάν και εφόσον επιθυμεί τη φοίτηση του τέκνου του στο **προαιρετικό ολοήμερο πρόγραμμα (13:15-16:00 με δυνατότητα ενδιάμεσης αποχώρησης στις 15:00 εφόσον δηλώνεται εξαρχής)** **ή και στο τμήμα πρόωρης υποδοχής (7:00-8:00)** (υπό την προϋπόθεση ότι φοιτά στο ολοήμερο).
4. Ο/Η αιτών/αιτούσα συμπληρώνει τα **στοιχεία των συνοδών** του/της μαθητή/τριας κατά την αποχώρηση από τη σχολική μονάδα.
5. **Πριν την τελική υποβολή της αίτησης, ο έτερος γονέας/κηδεμόνας** εισέρχεται στην ηλεκτρονική πλατφόρμα με τη χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet) και **επιβεβαιώνει την αίτηση που έχει υποβληθεί από τον άλλο γονέα/κηδεμόνα**. Έχει τη δυνατότητα σε περίπτωση διαφωνίας να ακυρώσει την αίτηση και να υποβάλει νέα. Σε περίπτωση συνεχιζόμενης διαφωνίας των δύο γονέων/κηδεμόνων/εχόντων την επιμέλεια εφαρμόζονται οι διατάξεις του άρθρου 1510 και 1512 του ΑΚ.
6. Μετά την υποβολή της αίτησης, οι γονείς/κηδεμόνες/έχοντες-ουσες την επιμέλεια λαμβάνουν ενημερώσεις σχετικά με την εξέλιξη της αίτησής τους στο κινητό τηλέφωνο και στη διεύθυνση ηλεκτρονικού ταχυδρομείου που έχουν δηλώσει μετά την είσοδό τους στην εφαρμογή. **Εφόσον απαιτούνται διορθώσεις, η αίτησή τους επιστρέφεται από το δημοτικό σχολείο στους γονείς/κηδεμόνες/έχοντες-ουσες την επιμέλεια, προκειμένου να προβούν στις υποδεικνυόμενες διορθώσεις και να την υποβάλουν εκ νέου**
7. Οι γονείς/κηδεμόνες/έχοντες-ουσες την επιμέλεια εφόσον οριστικοποιήσουν την ηλεκτρονική αίτηση εγγραφής τους μπορούν να εισέρχονται στην πλατφόρμα και να παρακολουθούν την εξέλιξη της αίτησής τους χωρίς όμως να μπορούν να προβούν σε οποιαδήποτε τροποποίησή της, μέχρι την ενημέρωσή τους ως προς το σχολείο εγγραφής.
8. Η αποδοχή της αίτησης δεν συνεπάγεται αυτοδίκαιη εγγραφή του μαθητή/τριας στη σχολική μονάδα που έχει δηλωθεί. Η σχολική μονάδα εγγραφής του μαθητή/τριας καθορίζεται μετά το πέρας της διαδικασίας υποβολής των αιτήσεων και αφού η αρμόδια Διεύθυνση Πρωτοβάθμιας Εκπαίδευσης κατανείμει τις αιτήσεις σύμφωνα με τις διαθέσιμες θέσεις ανά Δημοτικό σχολείο.
9. Γονείς/κηδεμόνες που επιθυμούν τα παιδιά τους να φοιτήσουν σε Πειραματικό Δημοτικό Σχολείο, ακολουθούν την παραπάνω διαδικασία αίτησης εγγραφής στο Δημοτικό Σχολείο που ανήκουν και στη συνέχεια ακολουθούν τη διαδικασία αίτησης για συμμετοχή στην κλήρωση για τα Πειραματικά, όταν αυτή ανακοινωθεί από το Υπουργείο.

**Στην περίπτωση που οι γονείς/κηδεμόνες δεν έχουν τη δυνατότητα να προχωρήσουν στην ηλεκτρονική εγγραφή, επικοινωνούν με το σχολείο και κατόπιν ραντεβού** **προσέρχονται σε αυτό εντός της προθεσμίας 7-26 Μαρτίου**, με όλα τα απαιτούμενα δικαιολογητικά τα οποία είναι:

* Βεβαίωση Φοίτησης Νηπιαγωγείου,
* Βιβλιάριο Υγείας όπου φαίνονται τα εμβόλια που έχει κάνει το παιδί,
* Ατομικό Δελτίο Υγείας Μαθητή (μπορείτε να το εκτυπώσετε από το https://blogs.sch.gr/dimvarna/  ή να το παραλάβετε από το σχολείο),
* αποδεικτικό διεύθυνσης κατοικίας
* και τέλος γνωμάτευση από Κ.Ε.Δ.Α.Σ.Υ. ή δημόσιο ιατροπαιδαγωγικό κέντρο ή άλλη αρμόδια δημόσια υπηρεσία, εφόσον υπάρχει (χωρίς η τελευταία να είναι προϋπόθεση εγγραφής).

Στο ιστολόγιο του σχολείου έχουν αναρτηθεί οδηγίες χρήσης της εφαρμογής